Luoteisrannikon intiaanit

Luoteisrannikon intiaanit asuivat Pohjois-Amerikan luoteisrannikolla. Heillä oli rikas kulttuuriperinne, joka tulee esille muun muassa toteemipaaluissa. Tlingitit, haidat, tsimshianit, kwakiutlit (kwakwaka'wakwit), rannikon salishit ja chinookit ovat näistä intiaaneista tunnetuimpia.

Luoteisrannikon alue on Yhdysvaltain luoteisrannikolla Luoteis-Kaliforniasta rannikon athapaskojen seuduilta pohjoiseen, Kanadan länsirannikolle ja Alaskan kaakkoisrannikolle eyakien asuinalueelle noin 61 leveysasteelle Kordillieerien länsirinteillä, eli Alaskan, Brittiläisen Kolumbian, Washingtonin ja Kalifornian osavaltioiden länsiosissa.

Pohjoisella luoteisrannikolla puhuttiin pääasiassa na-dene-kieliä, etelämpänä puhuttiin amerind-kieliä, muun muassa tshimshian-, wakasha-, salisha- ja chinook-ryhmiin kuuluvia kieliä.

Eyakien, tlingitien, haidojen ja tsimshianien alue oli lauhkeaa sademetsää. Luoteisrannikon intiaanit hankkivat elatuksensa erityisesti lohen ja muiden kalojen kalastuksella. Monet heimot pyydystivät hylkeitä. Jotkut heimot metsästivät valaita ja muita merinisäkkäitä. Varsinkin pohjoisen luoteisrannikon heimot olivat kehittäneet melko pitkälle edistyneen kulttuurin ja yhteiskunnan ilman maanviljelyä. Monissa luoteisrannikon kylissä omaisuus oli sosiaalisen arvostuksen mitta. Kalastus oli elinkeino, joka mahdollisti uutterille ihmisille suuria saaliita ja siten suuria omaisuuksia. Heimojen jäsenet jakautuivat kastijärjestelmän mukaan päälliköihin, tavalliseen kansaan ja orjiin. Rikkaat pitivät yltäkylläisiä pitoja. Merkkitapahtumina, kuten toteemipaalun pystytyksen, päällikön valtaannousun, taisteluvoiton, avioeron, kuoleman jne. yhteydessä järjestettiin potlatch-juhlia, joihin liittyi uskonnollisia seremonioita, lahjojen vaihtoa, laulua ja tanssia. Potlatch-juhlissa päällikkö jakeli heimolle lahjoja ja tuhosi omaisuuttaan heittämällä sitä veteen ja polttamalla. Näin päällikkö osoitti varallisuuttaan ja valtaansa.

Monet heimot asuivat pitkissä puutaloissa, joissa asui monta perhettä eli noin 20–50 ihmistä, kylissä 300–500 ihmistähttp://www.aaanativearts.com/article1090.html >. Heimot asuivat talvisin rannikoilla sekä jokien ja purojen varsilla talvikylissä ja kesäisin tilapäisissä asuinpaikoissa, joissa ruokaa sai parhaiten hankittua metsästämällä, kalastamalla tai keräämällä kasveja. Talvikylien paikat pyrittiin valitsemaan siten, että ne olivat suojassa myrskyiltä ja vihollisilta. Talot olivat 1–2 rivissä oviaukko vettä kohti. Monet heimot olivat taitavia kanootin rakentajia ja puutyöntekijöitä. Ruokaa valmistettiin kuumin kivin täytetyissä koreissa ja maahan kaivetuissa peitetyissä kuopissa, joissa oli kuumia kiviä. Kalaa säilöttiin savustamalla.

Luoteisrannikon na-dene-kieliä puhuvat intiaanit saattoivat saapua asuinseudulleen ehkä 8 500 vuotta sitten.

 Luoteisrannikon intiaaniheimot 
Tribal Directory luettelee alueelta seuraavat heimot:Northwest Coast Tribes Tribal Directory

Ahantchuyukit - katso Kalapuya
Alsea
Applegate
Atfalatit - katso Kalapuya
Bella Bellat - Brittiläisen Kolumbian rannikko
Bella coolat - Brittiläisen Kolumbian rannikko
Cahuillat Anza, Kalifornia
Calapooiat - katso Kalapuya
Calapuyat - katso Kalapuya
Keski-Kalapuyat - katso Kalapuya
Ylä- ja Ala-Chehalisit - Washington
Chemakumit Washington 
Chetcot
Chilliwackit - Brittiläisen Kolumbian alempi manneralue
Chinookit: (Ala-Chinookit, Ylä-Chinookit, Clackamas, Wasco)
Clatsopit
Clatskaniet (Tlatskaniet)
Comoxit - Vancouverinsaari/Georgiansalmi
Coosit {Hanis} Oregon
Ala-Coquillet (Miluk)  Oregon
Ylä-Coquillet
Cowichanit - eteläinen Vancouverinsaari/Georgiansalmi
Ala-Cowlitzit - Washington
Duwamishit - Washington
Eyakit - Alaska
Galicet
Haidat (murteet:  Kaigani, Skidegate, Masset) - Alaska
Haihait
Haislat - Brittiläisen Kolumbian rannikko
Heiltsukit - Brittiläisen Kolumbian rannikko
Hoh - Washington
Kalapuyat (Calapooia, Calapuya)
Pohjois-Kalapuyat 
Yamhill (Yamel)
Tualatin
Tfalatit (Atfalati)
Keski-Kalapuyat
Santiamit
Marys River
Lakmiutit
Ahantchuyukit
Ala-McKenziet (Mohawkit (Oregon)) 
Etelä-Kalapuyat (Yonkalla, Yoncalla)
Kimsquitit - Brittiläisen Kolumbian rannikko
Kitimatit - Brittiläisen Kolumbian rannikko
Klallamit (Clallam, murteet: Klallam (Ala-Elwha), S'Klallam (Jamestown), S'Klallam (Port Gamble))
Klickitatit
Koskimo
Kwalhioqua
Kwakiutlit (Kwak'wala tai Kwakwa'kwa'kw) 
Kwalhioqua
Kwantlen - Brittiläisen Kolumbian alempi manneralue
Kwatami
Lakmiut - katso Kalapuya
Ala-McKenzie - katso Kalapuya
Lummit - Washington
Lushootkatsodit - Washington
Makah't - Washington
Marys River - katso Kalapuya
Modokit - Oregon

Muckleshootit    Washington
Musqueamit - Brittiläisen Kolumbian alempi manneralue (Vancouver)
Niskwallit (Nisqually)
Nooksackit - Washington
Pohjois-Kalapuyat - katso Kalapuya
Nisquallyt - Washington
Nuu-chah-nulthit - läntinen Vancouverinsaari
Oowekyalat - Brittiläisen Kolumbian rannikko
Pentlatchit - Vancouverinsaari/Georgiansalmi (kadonneet)
Pala - Temecula, Kalifornia
Puyallup - Washington
Quileutet - Washington
Quinault - Washington
Rogue River tai Ylä-Illinois - Oregon, California
Saanich - eteläinen Vancouverinsaari / Georgiansalmi
Samish - Washington
Santiam - katso Kalapuya
Sauk-Suiattle - Washington
Shasta Costa
Sechelt - Brittiläisen Kolumbian Sunshine Coast -rannikkoalue / Georgiansalmi (Shishalh)
Shoalwater Bay (heimo) - Washington
Siletzit - Oregon
Siuslawit - Oregon
Skagit
Skokomish - Washington
Sliammon - Brittiläisen Kolumbian Sunshine Coast -rannikkoalue / Georgiansalmi (Comoxin haara)
Snohomish
Snoqualmie
Snuneymuxw - Nanaimo, Vancouverinsaari/Georgiansalmi
Stó:lō Brittiläisen Kolumbian alempi manneralue / Fraser Valley
Songhees (Songish) eteläinen Vancouverinsaari / Juan de Fucan salmi
Sooke eteläinen Vancouverinsaari / Juan de Fucan salmi
Etelä-Kalapuya - katso Kalapuya
Squaxin Island (heimo) Washington
Spokanet Washington
Stillaguamish Washington
Squamish Brittiläinen Kolumbia
Suquamish Washington
Swinomish Washington
Tait
Takelma Oregon
Talio
Tfalati - katso Kalapuya
Tillamook (Nehalem) Oregon
Tlatlasikoala
Tlingit  Alaska
Tolowa-Tututni
Tsimshian 
Tualatin - katso Kalapuya
Tulalip  Washington
Twana Washington
Ala-Umpqua Oregon
Ylä-Umpqua Oregon
Ylä-Skagit Washington
Yamel - katso Kalapuya
Yamhill - katso Kalapuya
Yaquinat
Yoncalla - katso Kalapuya
Yonkalla - katso Kalapuya

 Lähteet 

Luokka:Yhdysvaltain alkuperäiskansat
Luokka:Kanadan alkuperäiskansat